
Munkavégzés Balástya térségében az M5-ös autópálya Szeged felé vezető oldalán
KARBANTARTÁSI MUNKÁLAT
Típusa:
Burkolatfelújítás
Helye:
M5-ös autópálya Szeged felé vezető oldalán, Balástya térségében
Munkálat várható kezdése:
2026. június 8.
Munkálat várható befejezése:
2026. június 16.
Sebességkorlátozás:
60 km/h



Közlemény – 2026. június 8.
Az M5-ös autópálya Szeged felé vezető oldalán a 147-es és a 149-es kilométerszelvények között Balástya térségében 2026. június 8-tól várhatóan 2026. június 16-ig burkolatfelújítási munkálatokat végeznek, amelynek ideje alatt forgalomterelés zajlik. Az AKA Zrt. a munkálatok okozta forgalomkorlátozások miatt a közlekedők szíves türelmét kéri.

[bookmark: _GoBack]A munkálatok előreláthatóan 2026. június 8-án kezdődnek az érintett szakaszon. Az autópálya Szeged felé vezető oldalán a 147-es és a 149-es kilométerszelvények között a burkolatfelújítási munkálatok ideje alatt a forgalom ideiglenesen először a haladó sávra, később pedig az előző sávra kerül átterelésre. A 147-es kilométerszelvényben található Balástyai csomópontban az autópályáról le lehet hajtani, azonban az autópályára történő felhajtás csökkentett hosszon biztosított a forgalom részére. A munkálatok várhatóan 2026. június 16-án befejeződnek. Az érintett szakaszon 60 km/h sebességkorlátozásra kell számítani.

Az aktuális forgalomkorlátozásokról és terelésekről folyamatos tájékoztatást nyújt az Útinform a www.utinform.hu weboldalon, az AKA Zrt. a www.aka.hu honlapon, az üzemeltető A-WAY Zrt.

Az AKA Zrt. arra kéri a közlekedőket, hogy fokozott óvatossággal, a sebességkorlátozásoknak megfelelően közlekedjenek az M5-ös autópályán és vigyázzanak a terelésben dolgozókra. Nem várt események eltérést eredményezhetnek az ütemtervtől. Az AKA Zrt. a változtatás jogát fenntartja.

Biztonságos utazást kívánunk!
AKA Zrt.

